આ લખનાર ન તો ભા.જ.પ. ના સમર્થક છે કે ન તો કોંગ્રેસના વિરોધી. કોઇ પક્ષની નોકરી કરીને રોજી-રોટી કમાવાનો પણ પ્રશ્ન નથી. માત્ર એક નાગરિક તરીકે, ઉભરી આવતી લાગણી કે, આપણાં દેશના વડાપ્રધાન થાક્યા હોવા છતાં કેટ-કેટલો શ્રમ લઇ રહ્યા છે? મારી દૃષ્ટિએ શ્રમ લેનાર એ ‘‘એક વ્યક્તિ’’ નથી. એ એક માત્ર ‘‘નરેન્દ્ર મોદી’’ નથી, તે ‘‘એક માત્ર પ્રધાનમંત્રી’’ પણ નથી, શ્રમ લઇ હાંફી રહેલ તે ‘‘એક અસ્તિત્વ’’ છે, ‘‘એક ઘટના’’ છે. શ્રમ લેનાર ‘‘એ એક દેશ’’ છે. હૃદયના ઉંડાણથી લાગે છે કે, ‘‘મારો ભારત દેશ’’ હાંફી રહ્યો છે, મારી ‘‘ભારત માતા’’ સમસ્ત પ્રજાના સ્નેહને લઇને જાણે કે, શ્રમ કરી રહી છે! બધી તાકાત અજમાવીને ‘‘ભારત દેશ’’ એ વિકાસનું સ્વરૂપ ધારણ કરીને મા-ભોમકા માટે પોતાની જાતને હોડમાં મૂકી દીધી છે !!